Til sommer skal FC København finde en ny målmandstræner.

Det står fast, efter Anton Scheutjens, klubbens 49-årige målmandstræner, har valgt at stoppe i FCK, når aftalen med de danske mestre udløber til sommer.

Læs også: Hollandsk avis: Ajax vil hente målmandstræner i FCK

Det oplyser FC København på sin hjemmeside.

FCK fortæller videre, at klubben allerede på nuværende tidspunkt er tæt på at have afløser på plads, og at den nye målmandstræner de kommende dage ventes at blive præsenteret.

Anton Scheutjens kom til FC København i 2013 fra hollandske PSV. Hvor hans fremtid ligger, er der ingen meldinger om på nuværende tidspunkt, men tidligere skal Ajax have haft fingrene ude efter målmanden. Tilbage i januar var der en historie fremme om, at Ajax-træner Erik ten Hag ønsker målmandstræneren til Amsterdam-klubben.

Anton Scheutjens har i sin tid i FCK arbejdet med målmænd som Kim Christensen, Stephan Andersen og Robin Olsen.

Sponsoreret:

Drømmer du om en tur ud i Europa for at opleve den fede fodboldstemning på et af de helt store stadions?

Skal det være hos FC Barcelona, Real Madrid, Manchester United, Liverpool, Chelsea, Bayern München eller noget endnu bedre?

Få tre hurtige tilbud på den perfekte fodboldtur for dig og vennerne, for far og søn eller for hele familien.

Det er nemt, hurtigt og enkelt, og der er svar fra rejsearrangørerne inden for 24 timer – find dit rejsetilbud her.